b"\n_START_ARTICLE_\nDesembarcament de Barcelona\n_START_SECTION_\nAntecedents\n_START_PARAGRAPH_\nAmb la mort sense successi\xc3\xb3 de Carles II de Castella i d'Arag\xc3\xb3, en el seu testament s'establia que el seu hereu seria el franc\xc3\xa8s Felip d'Anjou. Tot i haver recolzat altres candidats, tots els pa\xc3\xafsos d'Europa van acceptar al nou sobir\xc3\xa0, excepte l'emperador Leopold I. El 18 de febrer de 1701 el poble de Madrid, cansat de la q\xc3\xbcesti\xc3\xb3 success\xc3\xb2ria va recon\xc3\xa8ixer al nou monarca. _NEWLINE_En setembre de 1701 es constitueix la Gran Alian\xc3\xa7a formada per l'Arxiducat d'\xc3\x80ustria, el Regne d'Anglaterra, les Prov\xc3\xadncies Unides i Dinamarca, declarant la guerra als regnes d'Espanya i Portugal el juny de 1702. El maig de 1703, Portugal es va unir a la Gran Alian\xc3\xa7a.\n_START_SECTION_\nL'intent de desembarcament\n_START_PARAGRAPH_\nEl 27 de maig de 1704 un estol de 30 vaixells anglesos i 18 holandesos comandats per l'almirall Roorke i amb Jordi de Darmstadt al front, amb uns 1.200 mariners anglesos i 400 soldats holandesos es presenta davant de la ciutat per prendre-la per la for\xc3\xa7a. Es confiava en els conspiradors i s'esperava un al\xc3\xa7ament austracista pels implicats en la revolta van fallar, r\xc3\xb2 l'acci\xc3\xb3 est\xc3\xa0 mal preparada i la ciutat es posa a les ordres del virrei Francisco Fern\xc3\xa1ndez de Velasco, qui va sol\xc2\xb7licitar la formaci\xc3\xb3 de la Coronela de Barcelona, amb cinc mil homes, per refor\xc3\xa7ar als set-cents infants i cent vuitanta soldats de cavalleria de la guarnici\xc3\xb3, entre la ciutat i el castell de Montju\xc3\xafc. Per aix\xc3\xb2 l'estol fuig bombardejant la ciutat el 31 de maig.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nConeguda l'exist\xc3\xa8ncia de l'estol aliat, el 22 de juliol salpava de Tol\xc3\xb3 l'estol borb\xc3\xb2nic de Llu\xc3\xads Alexandre de Borb\xc3\xb3 amb 51 navilis, 6 fragates i 5 galeres a l'encontre de George Rooke, que es dirigeix a Gibraltar que pren en la Presa de Gibraltar. _NEWLINE_El decantament catal\xc3\xa0 es veu cada cop m\xc3\xa9s clar i els aliats, mentre, van actuant per atreure als catalans i envien a Mitford Crowe a G\xc3\xa8nova per arrossegar als catalans a la guerra. El 20 de juny de 1705 se signa el pacte de G\xc3\xa8nova entre el Regne d'Anglaterra i Catalunya amb l'objectiu d'enderrocar Felip V i fer rei l'Arxiduc Carles, a canvi de mantenir les lleis i institucions catalanes. Anglaterra desembarcar\xc3\xa0 un ex\xc3\xa8rcit de 8.000 soldats i 2.000 cavalls m\xc3\xa9s 12.000 fusells per als catalans. Aquests aportarien 6.000 homes que serien armats i pagats pel Regne d'Anglaterra, mentre la companyia d'Osona controlava les comunicacions de Barcelona amb l'interior. Un nou estol desembarca el 22 d'agost i despr\xc3\xa9s de la presa de Montju\xc3\xafc, cau Barcelona, que ser\xc3\xa0 fidel a l'arxiduc fins al final de la guerra."